title: 2012/184/EU: A Tanács határozata ( 2011. december 19. ) az Európai Unió és az Algériai Demokratikus és Népi Köztársaság közötti tudományos és technológiai együttműködésről szóló megállapodásnak az Unió nevében történő aláírásáról és ideiglenes alkalmazásáról

text:
               5.4.2012

               HU

               Az Európai Unió Hivatalos Lapja

               L 99/1

         A TANÁCS HATÁROZATA
   (2011. december 19.)
   az Európai Unió és az Algériai Demokratikus és Népi Köztársaság közötti tudományos és technológiai együttműködésről szóló megállapodásnak az Unió nevében történő aláírásáról és ideiglenes alkalmazásáról
   (2012/184/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 186. cikkére, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A Tanács 2009. november 16-án felhatalmazta a Bizottságot arra, hogy az Unió nevében egy, az Európai Unió és az Algériai Demokratikus és Népi Köztársaság közötti tudományos és technológiai együttműködésről szóló megállapodásra (a továbbiakban: megállapodás) vonatkozóan tárgyalásokat folytasson. Ezt a felek képviselői 2010. október 14-én parafálták.

               (2)

               A megállapodást a megkötésére vonatkozó eljárások befejezéséig alá kell írni és ideiglenesen alkalmazni kell,

         ELFOGADTA EZT A HATÁROZATOT:
   1. cikk
   (1)   Az Európai Unió és az Algériai Demokratikus és Népi Köztársaság közötti tudományos és technológiai együttműködésről szóló megállapodás aláírását – feltételezve annak megkötését – a Tanács az Unió nevében jóváhagyja.
   (2)   A megállapodás szövegét e csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A megállapodás 7. cikkének (2) bekezdésével összhangban a megállapodás megkötéséhez szükséges eljárások lezárásáig a megállapodást ideiglenesen alkalmazni kell.
   4. cikk
   Ez a határozat az elfogadásának napján lép hatályba.

      Kelt Brüsszelben, 2011. december 19-én.

            a Tanács részéről

            az elnök

         M. KOROLEC

    ---documentbreak---

               5.4.2012

               HU

               Az Európai Unió Hivatalos Lapja

               L 99/2

         MEGÁLLAPODÁS
   az Európai Unió és az Algériai Demokratikus és Népi Köztársaság között a tudományos és a technológiai együttműködésről
   AZ EURÓPAI UNIÓ, (a továbbiakban: az Unió)
   egyrészről, és
   AZ ALGÉRIAI DEMOKRATIKUS ÉS NÉPI KÖZTÁRSASÁG, (a továbbiakban: Algéria)
   másrészről,
   a továbbiakban együtt: a Felek,
   FIGYELEMBE VÉVE a tudomány és a technológia fontosságát a két Fél gazdasági és társadalmi fejlődése szempontjából, valamint az egyrészről az Európai Közösség és tagállamai, másrészről az Algériai Demokratikus és Népi Köztársaság közötti társulás létrehozásáról szóló, 2005. szeptember 1-jén hatályba lépett euromediterrán megállapodás 51. cikkében tett hivatkozást;
   FIGYELEMBE VÉVE az európai szomszédságpolitikát és az Európai Uniónak a szomszédságában fekvő országokkal fennálló kapcsolatai szorosabbra fűzésére irányuló stratégiáját;
   FIGYELEMBE VÉVE, hogy az Unió és Algéria közös érdeklődésre számot tartó különböző területeken közös kutatási, technológiafejlesztési és demonstrációs tevékenységeket végzett, és mindkét Fél számára előnyös lenne, ha viszonossági alapon részt vennének egymás kutatási és technológiafejlesztési tevékenységeiben;
   AZZAL AZ ÓHAJJAL, hogy a tudományos és a technológiai kutatás területén olyan hivatalos keret jöjjön létre az együttműködés számára, amely – figyelemmel a Felek kölcsönös gazdasági és társadalmi érdekeire – lehetővé teszi az együttműködési törekvések kiszélesítését és fokozását a közös érdeklődésre számot tartó területeken, valamint az ezen együttműködésből származó eredmények felhasználásának ösztönzését;
   AZZAL AZ ÓHAJJAL, hogy az európai kutatási térség a nem tagállam országok, ezen belül különösen a Földközi-tenger térségében fekvő partnerországok előtt megnyíljék,
   A KÖVETKEZŐKBEN ÁLLAPODTAK MEG:
   1. cikk
   Alkalmazási kör és alapelvek
   (1)   Azokon a közös érdeklődésre számot tartó területeken, amelyeken a tudomány és a technológia területén kutatási fejlesztési tevékenységeket folytatnak, a Felek ösztönzik, fejlesztik és elősegítik az Unió és Algéria közötti együttműködési tevékenységeket.
   (2)   Az együttműködési tevékenységet a következő alapelvek alapján kell folytatni:

               a)

               a tudásalapú társadalom előmozdítása mindkét Fél társadalmi és gazdasági fejlődésének elősegítése érdekében;

               b)

               az előnyök általános egyensúlyán alapuló kölcsönös hasznosság;

               c)

               hozzáférés viszonossági alapon az egyes Feleknek a kutatási programok és a technológiafejlesztés keretében végzett tevékenységeihez;

               d)

               azon információk kellő időben történő cseréje, amelyek az együttműködési tevékenységeket elősegíthetik;

               e)

               a szellemi tulajdonhoz fűződő jogok megfelelő cseréje és védelme;

               f)

               részvétel és a finanszírozás összhangban a Felek vonatkozó jogszabályaival.

         2. cikk
   Az együttműködés módjai
   (1)   Az I. melléklet értelmében Algériában letelepedett jogalanyok – a természetes személyeket, valamint a magán- és a közszektorbeli jogi személyeket egyaránt beleértve – az I. és a II. mellékletben meghatározott, illetőleg hivatkozott feltételek szerint részt vehetnek az Unió kutatási, technológiafejlesztési és demonstrációs tevékenységekre vonatkozó keretprogramjának (a továbbiakban: keretprogram) közvetett együttműködési tevékenységeiben.
   Az I. melléklet értelmében az Unió tagállamaiban letelepedett jogalanyok az I. és a II. mellékletben meghatározott, illetőleg hivatkozott feltételekkel részt vehetnek Algériának a keretprogramnak megfelelő témájú kutatási programjaiban és projektjeiben.
   (2)   Az együttműködés a következő formákban is történhet:

               a)

               Algéria és az Unió kutatáspolitikája és -tervezése irányainak és kiemelt területeinek rendszeres megvitatása;

               b)

               megbeszélések az együttműködés fejlesztéséről és távlatairól;

               c)

               az Algéria és az Unió programjainak és kutatási projektjeinek megvalósítására, valamint az e megállapodás keretében végzett munka eredményeire vonatkozó információk kellő időben való rendelkezésre bocsátása;

               d)

               közös találkozók;

               e)

               kutatók, mérnökök és műszaki szakemberek szakmai útjai és cserelátogatásai, beleértve a képzési célú látogatásokat is;

               f)

               berendezések, anyagok és vizsgálati szolgáltatások cseréje és közös használata;

               g)

               az Algéria és az Unió program- és projektvezetői közötti kapcsolatok ápolása;

               h)

               szakértők részvétele konferenciákon, tudományos tanácskozásokon és műhelytalálkozókon;

               i)

               információcsere az e megállapodás keretében folytatott együttműködés szempontjából releváns gyakorlatról, jogszabályokról és programokról;

               j)

               kutatási és technológiafejlesztési képzés;

               k)

               hozzáférés viszonossági alapon az ezen együttműködés hatálya alá tartozó tudományos és műszaki információkhoz;

               l)

               bármely más olyan forma, amelyet a 4. cikkben előírt Európai Unió–Algéria Tudományos és Technológiai Együttműködési Vegyes Bizottság elfogad és a Felek által követett politikákkal és eljárásokkal összhangban állónak ítél;

               m)

               a kutatási eredmények hasznosításának és az innovatív vállalkozások fejlődésének támogatása az új ismeretek és az innovációs tevékenység eredményei terjesztésének elősegítése érdekében;

               n)

               segítségnyújtás a kutatással kapcsolatos igazgatási feladatok ellátásában, egy kutatási információs rendszer létrehozásának támogatása;

               o)

               az együttműködés lehetőségeinek megvizsgálása üzleti inkubátorházak, vállalkozássegítő központok és kezdő vállalkozások, valamint kutatóközpontok létrehozásában, különösen a keretprogramon kívüli európai programok keretében;

               p)

               az együttműködés elősegítése kutatási és fejlesztési programok útján;

               q)

               hozzáférés a kutatási infrastruktúrákhoz;

               r)

               lehetőség a kutatási tevékenységek társfinanszírozására és koordinálására.

         3. cikk
   Az együttműködés megerősítése
   A Felek az irányadó joguk szabta keretek között mindent megtesznek azért, hogy megkönnyítsék az e megállapodás hatálya alá tartozó tevékenységekben részt vevő kutatók szabad mozgását és az adott országban való tartózkodását, valamint az ilyen tevékenységekhez való felhasználásra szánt áruk határátlépését.
   4. cikk
   A megállapodás igazgatása Európai Unió – Algéria Tudományos és Technológiai Együttműködési Vegyes Bizottság
   (1)   Az e megállapodás hatálya alá tartozó tevékenységeket – a Felek végrehajtási megbízottaiként eljárva – Algéria részéről a Felsőoktatási és Tudományos Kutatási Minisztérium, az Unió részéről az Európai Bizottság (a továbbiakban együtt: végrehajtási megbízottak) koordinálja és segíti elő.
   (2)   A végrehajtási megbízottak „Európai Unió–Algéria Tudományos és Technológiai Együttműködési Vegyes Bizottság” elnevezéssel vegyes bizottságot hoznak létre (a továbbiakban: vegyes bizottság), amelynek feladatai a következők:

               a)

               e megállapodás végrehajtásának biztosítása, értékelése és felülvizsgálata, mellékleteinek módosítása és új mellékletek elfogadása a Felek tudománypolitikái fejlődésének figyelembevétele érdekében, azzal, hogy ennek érdekében az egyes Felek saját belső eljárásaik szerint járnak el;

               b)

               azon lehetséges ágazatok évenkénti meghatározása, amelyekben az együttműködést indokolt fejleszteni és javítani, továbbá e célból bármely intézkedés megvizsgálása;

               c)

               Algéria és az Unió kutatáspolitikái és kutatástervezése jövőbeni irányainak és kiemelt területeinek, valamint az e megállapodás keretében folytatandó jövőbeni együttműködés távlatainak rendszeres megvitatása;

               d)

               ajánlások megfogalmazása a Felek részére e megállapodás végrehajtásával kapcsolatban, ennek keretében a 2. cikk (2) bekezdésében szereplő tevékenységjegyzék kiegészítése szükségességének megállapítása és e kiegészítések ajánlásként való előterjesztése, valamint konkrét intézkedések meghozatala az 1. cikk (2) bekezdésében előírt viszonossági alapon való hozzáférés előmozdítása érdekében;

               e)

               a Felek hazai jóváhagyási eljárásainak megfelelően a megállapodás szükségessé váló technikai módosításainak elfogadása.

         (3)   A vegyes bizottság a végrehajtási megbízottak képviselőiből áll, és maga fogadja el saját eljárási szabályzatát.
   (4)   A vegyes bizottság rendesen évente egyszer, az Unióban és Algériában felváltva ülésezik. Amikor szükséges, a vegyes bizottság a Felek közös megegyezésével rendkívüli ülést tart. A vegyes bizottság következtetéseit és ajánlásait tájékoztatásul meg kell küldeni az egyrészről az Európai Közösség és tagállamai, másrészről az Algériai Demokratikus és Népi Köztársaság közötti euroemediterrán megállapodás által létrehozott társulási bizottságnak.
   5. cikk
   Finanszírozás
   Az e megállapodás hatálya alá tartozó kutatási tevékenységekben való részvétel az I. mellékletben meghatározott feltételek szerint, az egyes Felek területén hatályos jogszabályoknak, politikáknak és program-végrehajtási feltételeknek megfelelően történik.
   Ha valamelyik Fél közvetett együttműködési tevékenységgel összefüggésben a másik Fél résztvevőjének pénzügyi támogatást nyújt, akkor a finanszírozó Fél által a másik Fél résztvevőjének az említett tevékenység segítése céljából nyújtott támogatások és pénzügyi vagy más jellegű hozzájárulások – a támogatás, illetőleg a pénzügyi vagy más hozzájárulás rendelkezésre bocsátásának időpontjában a Felek területén hatályos vonatkozó jogszabályi előírásokkal összhangban – adó- és vámmentesek.
   6. cikk
   Az eredmények és az információk terjesztése és felhasználása
   A létrehozott és/vagy egymásnak átadott eredmények terjesztésére és felhasználására, valamint az e megállapodás keretében végzett kutatási tevékenységekből származó szellemi tulajdonhoz fűződő jogokkal kapcsolatos tájékoztatásra, valamint e jogok kezelésére, jogosultjai megállapítására és felhasználására a II. mellékletben előírt feltételek alkalmazandók.
   7. cikk
   Záró rendelkezések
   (1)   Az I. és a II. melléklet e megállapodás elválaszthatatlan részét képezi. Az e megállapodás értelmezésével vagy végrehajtásával kapcsolatos kérdéseket és vitákat a Felek közös megegyezéssel rendezik.
   (2)   Ez a megállapodás akkor lép hatályba, amikor a Felek értesítik egymást a megkötéséhez szükséges belső eljárások befejezéséről. Ezen eljárások befejezéséig a Felek ezt a megállapodást – aláírásától kezdődően – ideiglenesen alkalmazzák. A Felek kölcsönösen egyetértenek abban, hogy ha valamelyik Fél értesíti a másikat arról, hogy nem kívánja megkötni a megállapodást, akkor az ideiglenes alkalmazás keretében megkezdett azon projekteket és tevékenységeket, amelyek az említett értesítés időpontjában még folyamatban vannak, befejeződésükig az e megállapodásban megállapított feltételek szerint folytatni kell.
   (3)   Ezt a megállapodást bármely Fél hat hónapos felmondási idővel felmondhatja. A megállapodás felmondásának időpontjában folyamatban lévő projekteket és tevékenységeket befejeződésükig az e megállapodásban megállapított feltételek szerint folytatni kell.
   (4)   Ez a megállapodás mindaddig hatályban marad, amíg valamelyik Fél a másik Felet írásban nem értesíti arról, hogy ezt a megállapodást meg kívánja szüntetni. Ebben az esetben a megállapodás ezen értesítés kézhezvételét követően hat hónap elteltével hatályát veszti.
   (5)   Ha valamelyik Fél úgy határoz, hogy módosítja az 1. cikk (1) bekezdésében említett kutatási programjait és projektjeit, akkor az adott Fél végrehajtási megbízottja értesíti a másik Fél végrehajtási megbízottját a módosítás pontos tartalmáról. Ha az e bekezdésben említett módosítás elfogadásától számítva egy hónapon belül valamelyik Fél értesíti a másikat arról, hogy ezt a megállapodást meg kívánja szüntetni, akkor ez a megállapodás – az e cikk (3) bekezdésében foglalt rendelkezésektől eltérve – kölcsönös egyetértéssel megállapított feltételek mellett megszüntethető.
   (6)   Ezt a megállapodást egyrészről azokon a területeken kell alkalmazni, amelyeken az Európai Unióról szóló szerződés és az Európai Unió működéséről szóló szerződés alkalmazandó, az azokban megállapított feltételekkel, másrészről az Algériai Demokratikus és Népi Köztársaság területén. Ez a rendelkezés a nemzetközi jog szabályaival összhangban nem zárja ki együttműködési tevékenység folytatását a nyílt tengeren, a világűrben vagy harmadik országok területén.

      A FENTIEK HITELÉÜL az Európai Unió, illetőleg az Algériai Demokratikus és Népi Köztársaság által kellően felhatalmazott alulírottak aláírták ezt a megállapodást.
      KELT Algírban, a kettőezer-tizenkettedik év március havának tizenkilencedik napján, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és arab nyelven, két-két eredeti példányban, amelyek szövege mindezen nyelveken egyaránt hiteles.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Алжирската демократична народна република
         Por el Gobierno de la República Argelina Democrática y Popular
         Za vládu Alžírské demokratické a lidové republiky
         For regeringen for Den Demokratiske Folkerepublik Algeriet
         Für die Regierung der Demokratischen Volksrepublik Algerien
         Alžeeria Demokraatliku Rahvavabariigi valitsusele
         Για την κυβέρνηση της Λαϊκής Δημοκρατίας της Αλγερίας
         For the Government of the People’s Democratic Republic of Algeria
         Pour le gouvernement de la République algérienne démocratique et populaire
         Per il governo della Repubblica algerina democratica e popolare
         Alžīrijas Tautas Demokrātiskās Republikas valdības vārdā –
         Alžyro Liaudies Demokratinės Respublikos Vyriausybės vardu
         Az Algériai Demokratikus és Népi Köztársaság kormánya részéről
         Għall-Gvern tar-Repubblika Demokratika Popolari tal-Alġerija
         Voor de regering van de Democratische Volksrepubliek Algerije
         W imieniu rządu Algierskiej Republiki Ludowo-Demokratycznej
         Pelo Governo da República Argelina Democrática e Popular
         Pentru Guvernul Republicii Algeriene Democratice și Populare
         Za vládu Alžírskej demokratickej ľudovej republiky
         Za Vlado Ljudske demokratične republike Alžirije
         Algerian demokraattisen kansantasavallan hallituksen puolesta
         För Demokratiska folkrepubliken Algeriets regering

   I. MELLÉKLET

      Az Unió tagállamaiban és az Algériában letelepedett jogalanyok részvételére vonatkozó feltételek

   E megállapodás alkalmazásában „jogalany”: a természetes személy, valamint a letelepedés helye szerinti nemzeti jog, az Unió joga vagy a nemzetközi jog alapján létrehozott olyan jogi személy, aki vagy amely jogalanyisággal rendelkezik, és saját nevében jogokat szerezhet és kötelezettségeket vállalhat.
   I.   Az Algériában letelepedett jogalanyoknak a keretprogram közvetett cselekvéseiben való részvételére vonatkozó feltételek

               1.

               Az Algériában letelepedett jogalanyoknak a keretprogram közvetett cselekvéseiben való részvételére az Európai Parlament és a Tanács által az Európai Unió működéséről szóló szerződés 183. cikkének megfelelően meghatározott feltételek irányadók.

               2.

               Az Unió az 1. pontban említett közvetett cselekvésekben részt vevő, Algériában letelepedett jogalanyokat az Európai Parlament és a Tanács által az Európai Unió működéséről szóló szerződés 183. cikkének megfelelően, az Unió költségvetésére alkalmazandó költségvetési rendeletnek megfelelően és az Unió egyéb vonatkozó jogi aktusaiban megállapított feltételeknek megfelelően elfogadott határozat(ok)ban megállapított feltételek szerint részesítheti finanszírozásban.

               3.

               Az Unió által Algériában letelepedett jogalannyal közvetett cselekvés elvégzése céljából megkötött támogatási megállapodásban vagy szerződésben vagy az Unió által elfogadott támogatási határozatban rendelkezni kell az Európai Bizottság vagy az Európai Számvevőszék által vagy irányításával elvégzendő ellenőrzésekről és vizsgálatokról.

         Az együttműködés és a kölcsönös érdekek szellemében Algéria illetékes hatóságai minden olyan ésszerű és eszközölhető segítséget megadnak, amely ezen ellenőrzések és vizsgálatok elvégzése során szükséges vagy hasznos lehet.
   II.   Az Unió tagállamaiban letelepedett jogalanyoknak Algéria kutatási programjaiban és projektjeiben való részvételére vonatkozó feltételek

               1.

               Az Unió valamely tagállamának nemzeti joga vagy az Unió joga szerint alapított, az Unióban letelepedett bármely jogalany Algéria jogalanyaival közösen részt vehet Algéria kutatási és fejlesztési programjaiban és projektjeiben.

               2.

               Az Unióban letelepedett, Algéria kutatási és fejlesztési programjainak kutatási projektjeiben részt vevő jogalanyok jogaira és kötelezettségeire és e projektek esetében a pályázatok benyújtására és értékelésére, valamint a szerződések odaítélésére és megkötésére vonatkozó feltételekre – az egyenlő bánásmód elvének biztosítása mellett, az Algéria és az Unió között e területen folytatott együttműködés természetének figyelembevételével – Algériának a kutatási és fejlesztési programok igazgatására irányadó jogszabályai és kormányzati irányelvei alkalmazandók oly módon, ahogyan azok Algéria jogalanyaira alkalmazandók.

         Az Unióban letelepedett, Algéria kutatási és fejlesztési programjainak érintett projektjeiben részt vevő jogalanyok finanszírozására Algériának a kutatási és fejlesztési programok igazgatására irányadó jogszabályai és kormányzati irányelvei vonatkoznak oly módon, ahogyan azok a nem algériai jogalanyokra alkalmazandók.
   III.   Tájékoztatás a részvételi lehetőségekről
   A két Fél területén letelepedett jogalanyok érdekeinek szem előtt tartásával Algéria és az Európai Bizottság a folyamatban lévő projektekről és a részvételi lehetőségekről rendszeresen információkat bocsát egymás rendelkezésére.
   II. MELLÉKLET

      A SZELLEMI TULAJDONHOZ FŰZŐDŐ JOGOK JOGOSULTJA MEGÁLLAPÍTÁSÁNAK ALAPELVEI

   I.   Alkalmazási kör

   E megállapodás alkalmazásában „szellemi tulajdon”: a Szellemi Tulajdon Világszervezetét létrehozó, 1967. július 14-én, Stockholmban kelt egyezmény 2. cikkében szereplő fogalommeghatározás értelmében vett „szellemi tulajdon”.
   E megállapodás alkalmazásában „ismeret”: az eredmények, beleértve az információkat is, függetlenül attól, hogy oltalomban részesíthetők-e, továbbá a szerzői jog, valamint az ilyen információkra vonatkozó, a szabadalmi oltalom, a formatervezési mintaoltalom, a növényfajta-oltalom, a kiegészítő oltalom vagy más hasonló oltalmi forma kérelmezése vagy odaítélése alapján létrejött jogok.
   II.   A Felek közvetett együttműködési tevékenységekben részt vevő jogalanyait a szellemi tulajdonnal összefüggésben megillető jogok

               1.

               Mindkét Fél gondosodik arról, hogy a másik Fél területén letelepedett, e megállapodás alapján végzett közvetett együttműködési tevékenységekben részt vevő jogalanyokat a szellemi tulajdonnal összefüggésben megillető jogok gyakorlása és kötelezettségek teljesítése, valamint az ezen részvételből fakadó szomszédos jogok gyakorlása és kötelezettségek teljesítése a Felekre irányadó jogszabályokkal és nemzetközi egyezményekkel összhangban történjék, ideértve különösen a szellemi tulajdonhoz fűződő jogok kereskedelmi vonatkozásairól szóló, a Kereskedelmi Világszervezetet létrehozó Marrakechi Megállapodás 1C. mellékletét képező megállapodást, valamint az irodalmi és művészeti művek védelméről szóló Berni Egyezmény keretében 1971. július 24-én elfogadott Párizsi Okmányt és az ipari tulajdon oltalmáról szóló Párizsi Egyezmény keretében 1967. július 14-én elfogadott Stockholmi Okmányt.

               2.

               Mindkét Fél gondoskodik arról, hogy a másik Fél közvetett együttműködési tevékenységekben részt vevő jogalanyai a szellemi tulajdont illetően ugyanolyan elbánásban részesüljenek, mint az egyes kutatási programokban és projektekben való részvételre vonatkozó szabályok, illetőleg a vonatkozó jogszabályok alapján saját részt vevő jogalanyai.

         III.   A Feleket a szellemi tulajdonnal összefüggésben megillető jogok

               1.

               Ha a Felek kifejezetten másként nem állapodnak meg, az e megállapodás 2. cikke értelmében végzett tevékenységek során a Felek által létrehozott ismeretre a következő szabályok alkalmazandók:

                           a)

                           Az ismeret az ismeretet létrehozó Fél tulajdona. Ha nem állapítható meg, hogy az adott munkához a Felek külön-külön milyen mértékben járultak hozzá, akkor az ismeret a Felek közös tulajdona.

                           b)

                           Az ismeret felett tulajdonjogot gyakorló Fél az e megállapodás 2. cikke szerinti tevékenységek végrehajtása céljából a másik Félnek hozzáférési jogot biztosít. Ezt a hozzáférési jogot jogdíjmentesen biztosítja.

               2.

               Ha a Felek kifejezetten másként nem állapodnak meg, a Felek tudományos publikációira a következő szabályok alkalmazandók:

                           a)

                           Ha valamelyik Fél folyóiratban, cikkben, jelentésben vagy könyvben, audiovizuális mű vagy szoftver formájában olyan adatokat, információkat, illetve tudományos vagy műszaki eredményeket tesz közzé, amelyek az e megállapodás alapján végzett tevékenységből fakadnak, akkor a másik Felet az egész világra kiterjedő, nem kizárólagos, visszavonhatatlan, díjtalan felhasználási jog illeti meg e művek fordítására, többszörözésére, átdolgozására, nyilvánossághoz való közvetítésére és terjesztésére.

                           b)

                           Hacsak valamely szerző kifejezetten le nem mond neve feltüntetéséről, a szerzői jogi védelem alatt álló adatok és információk minden olyan példányán, amelyet e szakasz értelmében terjeszteni kell és el kell készíteni, fel kell tüntetni a mű szerzőjének vagy szerzőinek nevét. Ezeken a példányokon jól láthatóan utalni kell a Felek által közösen nyújtott támogatásra.

               3.

               Ha a Felek kifejezetten másként nem állapodnak meg, a Felek nyilvánosságra nem hozott információira a következő szabályok alkalmazandók:

                           a)

                           Ha az e megállapodás alapján végzett tevékenységgel kapcsolatban valamelyik Fél a másik Félnek információkat ad át, akkor az átadó Fél – titoktartásra utaló jelvény vagy jelölések révén – megjelöli azokat az információkat, amelyeket nem kíván nyilvánosságra hozni.

                           b)

                           Az átvevő Fél saját felelősségére kifejezetten e megállapodás végrehajtása céljából a nyilvánosságra nem hozott információkat a felügyelete alatt álló testületeknek vagy személyeknek átadhatja.

                           c)

                           Az átvevő Fél a nyilvánosságra nem hozott információkat átadó Fél előzetes írásbeli hozzájárulásával a nyilvánosságra nem hozott információkat a b) pontban megengedettnél szélesebb körben is terjesztheti. A Felek együttműködnek az ilyen szélesebb körű terjesztéshez szükséges előzetes írásbeli hozzájárulás igénylésére és megszerzésére irányuló eljárások kialakításában, és ezt a hozzájárulást hazai politikáik, szabályozásuk és jogszabályaik által megengedett mértékben kötelesek megadni.

                           d)

                           Az e megállapodás keretében szervezett konferenciákon és más találkozókon a Felek képviselői által egymásnak átadott, dokumentum formájában nem megjelenő, nyilvánosságra nem hozott és egyéb bizalmas jellegű, valamint a munkatársak közötti kapcsolatokból, a létesítmények használatából és a közvetett együttműködési tevékenységekből származó információkat bizalmasan kell kezelni, amennyiben az ilyen nyilvánosságra nem hozott vagy egyéb bizalmasnak minősített információk átvevőjének az átadás időpontjában az a) pontnak megfelelően tudomására hozzák, hogy az átadott információk bizalmas jellegűek.

                           e)

                           Mindkét Fél törekszik annak biztosítására, hogy az általa az a) és a d) pont alapján átvett, nyilvánosságra nem hozott információk kezelése e megállapodásnak megfelelően történjen. Ha valamelyik Félnek tudomására jut, hogy nem lesz képes – vagy feltételezhetően képtelenné válik – az a) és a d) pontban, a terjesztésre vonatkozó rendelkezések betartására, akkor erről haladéktalanul tájékoztatja a másik Felet. A Felek ezután a teendők meghatározása céljából egyeztetnek egymással.


title: 2005/9/EK: A Bizottság határozata (2004. december 29.) a Mezőgazdasági Vegyes Bizottságnak az Európai Közösség és a Svájci Államszövetség közötti, a mezőgazdasági termékek kereskedelméről szóló megállapodás 7. melléklete 1. függeléke B. címe 9. pontjának módosításáról szóló határozatára vonatkozó közösségi közös álláspontról

text:
               6.1.2005

               HU

               Az Európai Unió Hivatalos Lapja

               L 4/12

      A BIZOTTSÁG HATÁROZATA

   (2004. december 29.)
   a Mezőgazdasági Vegyes Bizottságnak az Európai Közösség és a Svájci Államszövetség közötti, a mezőgazdasági termékek kereskedelméről szóló megállapodás 7. melléklete 1. függeléke B. címe 9. pontjának módosításáról szóló határozatára vonatkozó közösségi közös álláspontról
   (2005/9/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Svájci Államszövetséggel hét megállapodás – különösképpen a mezőgazdasági termékek kereskedelméről szóló megállapodás (1) – megkötéséről szóló tudományos és technológiai együttműködési megállapodásról szóló, 2002. április 4-i 2002/309/EK, Euratom tanácsi és bizottsági határozatra (2) és különösen annak 5. cikke (2) bekezdésének 4. francia bekezdésére,
   mivel:

               (1)

               Az Európai Közösség és a Svájci Államszövetség közötti, a mezőgazdasági termékek kereskedelméről szóló megállapodás (a továbbiakban: Mezőgazdasági Megállapodás) 2002. június 1-jén hatályba lépett.

               (2)

               A Mezőgazdasági Megállapodás 6. cikke a megállapodásban foglaltak intézésére és annak megfelelő működtetésére Mezőgazdasági Vegyes Bizottságot hoz létre.

               (3)

               Összhangban a Mezőgazdasági Megállapodás 6. cikke (4) és (7) bekezdésével, a Mezőgazdasági Vegyes Bizottság (a továbbiakban: Vegyes Bizottság) 2003. október 21-én elfogadta eljárási szabályzatát (3) és felállította a Mezőgazdasági Megállapodás mellékleteiben (4) foglaltak intézéséhez szükséges munkacsoportokat. A „szőlő- és borágazati termékek” munkacsoport összeült, azért, hogy áttekintse a 7. melléklethez és annak végrehajtásához kapcsolódó kérdéseket, összhangban a megállapodás 7. melléklete 27. cikkének (1) bekezdésével, valamint azért, hogy megfogalmazza a 7. melléklet függelékeinek a megállapodás 7. melléklete 27. cikkének (2) bekezdésével összhangban történő alkalmazására vonatkozó, a Vegyes Bizottság elé terjesztendő javaslatokat. A megállapodás 11. cikke meghatározza, hogy a Vegyes Bizottság dönthet az 1. és 2. mellékletek, valamint a megállapodás egyéb mellékleteihez kapcsolódó függelékek módosításáról.

               (4)

               A Közösségnek meg kell határoznia a Bizottság által a Vegyes Bizottságban alkalmazandó, a függelékek módosítására vonatkozó álláspontot.

               (5)

               A Bizottság felel a közös álláspont érvényesítéséért a 7. melléklet függelékeinek alkalmazása tekintetében.

               (6)

               Ezen határozat előírt rendelkezései összhangban vannak a Borpiaci Irányítóbizottság véleményével,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Svájci Államszövetség közötti, a mezőgazdasági termékek kereskedelméről szóló megállapodás 6. cikke által létrehozott Mezőgazdasági Vegyes Bizottságban a Bizottság által alkalmazandó közösségi álláspontot az ezen határozat mellékleteként szereplő, a Mezőgazdasági Vegyes Bizottság határozattervezete alapján kell kialakítani.
   2. cikk
   A Mezőgazdasági Vegyes Bizottság közösségi delegációjának vezetője a Közösség nevében határozatot fogadhat el. A Mezőgazdasági Főigazgatóság esetében ez a felhatalmazás a svájci kétoldalú kapcsolatokért felelős részlegvezetőt illeti meg.

      Készült Brüsszelben, 2004. december 29-én.

            a Bizottság részéről

         Mariann FISCHER BOEL

            a Bizottság tagja

      (1)  HL L 114., 2002.4.30., 1. o.

      (2)  HL L 114., 2002.4.30., 132. o. A legutóbb az Állat-egészségügyi Vegyes Bizottság 1/2004 határozatával (HL L 160., 2004.4.30., 116. o.; helyesbítve HL L 212., 2004.6.12., 72. o.) módosított megállapodás.

      (3)  A Tanács által 2003. július 21-én elfogadott közös álláspont. Az eljárási szabályzat alkalmazásáról szóló, 2003. október 21-i 1/2003 vegyes bizottsági határozat (HL L 303., 2003.11.21., 24. o.).

      (4)  A Tanács által 2003. július 21-én elfogadott közös álláspont. A munkacsoportok felállításáról és a munkacsoportok megbízatásának elfogadásáról szóló, 2003. október 21-i 2/2003 vegyes bizottsági határozat (HL L 303., 2003.11.21., 27. o.).

      MELLÉKLET

         Javaslat
         AZ EURÓPAI KÖZÖSSÉG ÉS A SVÁJCI ÁLLAMSZÖVETSÉG KÖZÖTTI, A MEZŐGAZDASÁGI TERMÉKEK KERESKEDELMÉRŐL SZÓLÓ MEGÁLLAPODÁSSAL LÉTREHOZOTT MEZŐGAZDASÁGI VEGYES BIZOTTSÁG … HATÁROZATA
         (…)
         a 7. melléklet 1. függeléke B. címének 9. pontjáról
         (…/…/…)
         A VEGYES BIZOTTSÁG,
         tekintettel az Európai Közösség és a Svájci államszövetség közötti, a mezőgazdasági termékek kereskedelméről szóló megállapodásra és különösen annak 11. cikkére,
         mivel:

                     (1)

                     Ez a megállapodás 2002. június 1-jén hatályba lépett.

                     (2)

                     A 7. melléklet megemlíti azt, hogy a Felek szőlő- és borágazati termékeinek kereskedelmét meg kell könnyíteni.

                     (3)

                     A 7. melléklet 27. cikkének (1) bekezdése szerint a munkacsoportnak meg kell vizsgálnia minden olyan kérdést, amely a 7. melléklet végrehajtására vonatkozik és különösen a 7. melléklet 27. cikkének (2) bekezdése szerint olyan, a Bizottság elé terjesztendő javaslatokat kell megfogalmaznia, amelyek a 7. melléklet függelékeinek alkalmazását és naprakésszé tételét célozza meg.

                     (4)

                     Összhangban a megállapodás első változata 7. melléklete 1. függeléke B. címének 9. pontja rendelkezéseivel, a 7. melléklet 1. függeléke B. címének 9. pontja a svájci importborokra vonatkozóan kísérő okmány alkalmazását határozza meg,

               A KÖVETKEZŐKÉPPEN HATÁROZOTT:
         1. cikk
         A 7. melléklet 1. függeléke B. címének 9. pontja helyébe az ezen határozat mellékletében szereplő szöveg lép.
         2. cikk
         Ez a határozat 2004. október 1-jétől alkalmazandó.

            Kelt Brüsszelben, ….

                  a Mezőgazdasági Vegyes Bizottság részéről

                  az elnök

               AldoLONGO

                  a svájci delegáció vezetője

               … …

         MELLÉKLET


title: Tanácsi 2007/408/IB határozat ( 2007. június 12. ) az Europol alkalmazottaira alkalmazandó alapfizetések és juttatások kiigazításáról

text:
               14.6.2007

               HU

               Az Európai Unió Hivatalos Lapja

               L 153/30

      TANÁCSI HATÁROZAT

   (2007. június 12.)
   az Europol alkalmazottaira alkalmazandó alapfizetések és juttatások kiigazításáról
   (2007/408/IB)
   AZ EURÓPAI UNIÓ TANÁCSA:
   tekintettel az 1998. december 3-i, az Europol alkalmazottaira vonatkozó személyzeti szabályzat létrehozásáról szóló tanácsi jogi aktusra (1) (a továbbiakban: a személyzeti szabályzat) és különösen annak 44. cikkére,
   tekintettel Finnország kezdeményezésére (2),
   tekintettel az Európai Parlament véleményére (3),
   tekintettel az Europol tisztviselők díjazásának az Europol igazgatótanácsa általi felülvizsgálatára,
   mivel:

               (1)

               Az Europol tisztviselők díjazásának felülvizsgálata során az igazgatótanács figyelembe vette a hollandiai megélhetési költségekben bekövetkezett változásokat, csakúgy mint a közalkalmazotti fizetések változásait a tagállamokban.

               (2)

               A 2005. július 1-jétől2006. június 30-ig tartó felülvizsgálat alapján indokolt a díjazás 1,5 %-kal történő emelése a 2006. július 1-től2007. június 30-ig tartó időszakra nézve.

               (3)

               A Tanács feladata, hogy a felülvizsgálat alapján egyhangú döntéssel kiigazítsa az Europol tisztviselők alapfizetését és juttatásait,

         A KÖVETKEZŐKÉPPEN HATÁROZOTT:
   1. cikk
   A személyzeti szabályzat a következőképpen módosul:
   2006. július elsejei hatállyal:

               a)

               a 45. cikkben a havi alapfizetések táblázata helyébe a következő táblázat lép:

                           „1

                           2

                           3

                           4

                           5

                           6

                           7

                           8

                           9

                           10

                           11

                           1

                           15 136,93

                           2

                           13 592,32

                           3

                           9 329,29

                           9 570,24

                           9 811,20

                           10 070,70

                           10 330,19

                           10 602,01

                           10 872,61

                           11 158,08

                           11 445,37

                           11 748,12

                           12 047,75

                           4

                           8 124,50

                           8 340,75

                           8 553,91

                           8 779,42

                           9 004,93

                           9 242,78

                           9 477,56

                           9 727,80

                           9 978,00

                           10 240,60

                           10 503,18

                           5

                           6 694,23

                           6 870,30

                           7 043,29

                           7 228,65

                           7 414,01

                           7 611,71

                           7 806,32

                           8 013,30

                           8 217,19

                           8 433,42

                           8 649,68

                           6

                           5 736,61

                           5 887,94

                           6 039,33

                           6 199,97

                           6 357,50

                           6 524,33

                           6 691,14

                           6 867,23

                           7 043,29

                           7 228,65

                           7 414,01

                           7

                           4 782,03

                           4 908,69

                           5 032,25

                           5 165,09

                           5 297,91

                           5 436,94

                           5 575,94

                           5 724,23

                           5 869,42

                           6 023,88

                           6 178,34

                           8

                           4 065,35

                           4 173,47

                           4 278,49

                           4 392,80

                           4 503,99

                           4 621,40

                           4 738,78

                           4 865,45

                           4 989,01

                           5 121,84

                           5 251,57

                           9

                           3 583,44

                           3 679,19

                           3 774,98

                           3 873,80

                           3 972,67

                           4 077,70

                           4 182,73

                           4 293,94

                           4 402,10

                           4 519,46

                           4 633,76

                           10

                           3 107,71

                           3 191,13

                           3 271,43

                           3 357,91

                           3 441,34

                           3 534,01

                           3 626,68

                           3 722,44

                           3 815,11

                           3 917,07

                           4 015,92

                           11

                           3 011,95

                           3 092,27

                           3 169,48

                           3 252,90

                           3 336,29

                           3 425,88

                           3 512,39

                           3 605,06

                           3 697,74

                           3 796,61

                           3 892,33

                           12

                           2 391,04

                           2 455,87

                           2 517,65

                           2 582,55

                           2 647,42

                           2 718,46

                           2 789,52

                           2 863,66

                           2 934,70

                           3 011,95

                           3 089,17

                           13

                           2 054,29

                           2 109,90

                           2 162,42

                           2 221,12

                           2 276,73

                           2 338,50

                           2 397,20

                           2 462,06

                           2 523,87

                           2 591,82

                           2 656,68”

               b)

               az 59. cikk (3) bekezdésében, az „1 004,36 EUR” összeg helyébe „1 019,43 EUR” lép;

               c)

               a 59. cikk (3) bekezdésében a „2 008,72 EUR” összeg helyébe „2 038,85 EUR” lép;

               d)

               a 60. cikk (1) bekezdésében a „267,84 EUR” összeg helyébe „271,86 EUR” lép;

               e)

               az 5. függelék 2. cikke (1) bekezdésében a „280,00 EUR” összeg helyébe „284,20 EUR” lép;

               f)

               az 5. függelék 3. cikke (1) bekezdésében a „12 174,06 EUR” összeg helyébe „12 356,67 EUR” lép;

               g)

               az 5. függelék 3. cikke (1) bekezdésében a „2 739,17 EUR” összeg helyébe „2 780,26 EUR” lép;

               h)

               az 5. függelék 3. cikke (2) bekezdésében a „16 434,98 EUR” összeg helyébe „16 681,50 EUR” lép;

               i)

               az 5. függelék 4. cikke (1) bekezdésében a „1 217,41 EUR” összeg helyébe „1 235,67 EUR” lép;

               j)

               az 5. függelék 4. cikke (1) bekezdésében a „913,07 EUR” összeg helyébe „926,77 EUR” lép;

               k)

               az 5. függelék 4. cikke (1) bekezdésében a „608,70 EUR” összeg helyébe „617,83 EUR” lép;

               l)

               az 5. függelék 4. cikke (1) bekezdésében a „486,96 EUR” összeg helyébe „494,26 EUR” lép;

               m)

               az 5. függelék 5. cikke (3) bekezdésében a „1 718,01 EUR” összeg helyébe „1 743,78 EUR” lép;

               n)

               az 5. függelék 5. cikke (3) bekezdésében a „2 290,68 EUR” összeg helyébe „2 325,04 EUR” lép;

               o)

               az 5. függelék 5. cikke (3) bekezdésében a „2 863,34 EUR” összeg helyébe „2 906,29 EUR” lép.

         2. cikk
   Ezt a határozatot az Európai Unió Hivatalos Lapjában ki kell hirdetni.
   3. cikk
   Ez a határozat az elfogadását követő napon lép hatályba.

      Kelt Luxembourgban, 2007. június 12-én.

            a Tanács részéről

            az elnök

         W. SCHÄUBLE

      (1)  HL C 26., 1999.1.30., 23. o. A 2006. november 29-i jogi aktussal (HL L 8., 2007.1.13., 66. o.) módosított jogi aktus.

      (2)  HL C 41., 2007.2.24., 3. o.

      (3)  A 2007. április 11-i vélemény (a Hivatalos Lapban még nem tették közzé).


title: 2004/707/EK: Az Európai Parlament határozata (2004. április 21.) az Európai Újjáépítési Ügynökség elnökének a 2002-es pénzügyi évre vonatkozó felelősség alóli mentesítéséről

text:
               21.4.2004

               HU

               Az Európai Unió Hivatalos Lapja

               L 330/1

         AZ EURÓPAI PARLAMENT HATÁROZATA
   (2004. április 21.)
   az Európai Újjáépítési Ügynökség elnökének a 2002-es pénzügyi évre vonatkozó felelősség alóli mentesítéséről
   (2004/707/EK)

    ---documentbreak---

               21.4.2004

               HU

               Az Európai Unió Hivatalos Lapja

               L 330/1

         AZ EURÓPAI PARLAMENT ÁLLÁSFOGLALÁSA
   az Európai Újjáépítési Ügynökség elnökének a 2002-es pénzügyi évre vonatkozó költségvetésének végrehajtására vonatkozó felelősség alóli mentesítéséről szóló határozatról, a kapcsolódó nyilatkozatokkal


title: 2006/57/EK: A Tanács határozata ( 2006. január 30. ) a Macedónia Volt Jugoszláv Köztársasággal az európai partnerségben létrehozott elvekről, prioritásokról és feltételekről, valamint a 2004/518/EK határozat hatályon kívül helyezéséről

text:
               7.2.2006

               HU

               Az Európai Unió Hivatalos Lapja

               L 35/57

      A TANÁCS HATÁROZATA

   (2006. január 30.)
   a Macedónia Volt Jugoszláv Köztársasággal az európai partnerségben létrehozott elvekről, prioritásokról és feltételekről, valamint a 2004/518/EK határozat hatályon kívül helyezéséről
   (2006/57/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a stabilizációs és társulási folyamat keretében európai partnerségek létrehozásáról szóló, 2004. március 22-i 533/2004/EK tanácsi rendeletre (1), és különösen annak 2. cikkére,
   tekintettel a Bizottság javaslatára,
   mivel:

               (1)

               Az Európai Tanács 2003. június 19–20-i, thesszaloniki ülésén jóváhagyta az európai partnerségek bevezetését, mint a nyugat-balkáni országok európai perspektívájának megvalósítási eszközét a nyugat-balkáni országok számára a stabilizációs és társulási folyamat keretében.

               (2)

               Az 533/2004/EK rendelet előírja, hogy a Tanács határoz az európai partnerségekre irányadó elvekről, prioritásokról és feltételekről, valamint bármely későbbi kiigazításról.

               (3)

               A Tanács 2004. június 14-én fogadta el az első európai partnerséget Macedónia Volt Jugoszláv Köztársasággal (2). Helyénvaló e partnerséget naprakésszé tenni a további munka érdekében megújított prioritások meghatározásaérdekében a Macedónia Volt Jugoszláv Köztársaság európai uniós tagsági kérelméről szóló vélemény megállapításai alapján.

               (4)

               Az 533/2004/EK rendelet megállapítja, hogy az európai partnerségek végrehajtásának nyomon követése a stabilizációs és társulási folyamat keretében kialakított mechanizmusok révén biztosított.

               (5)

               Az Európai Unióba történő további integráció előkészítése érdekében Macedónia Volt Jugoszláv Köztársaság ütemtervet dolgoz ki azon egyedi intézkedésekről, amelyeket az európai partnerség prioritásainak elérése érdekében megtenni szándékozik.

               (6)

               Ezért a 2004/519/EK határozatot hatályon kívül kell helyezni,

         A KÖVETKEZŐKÉPPEN HATÁROZOTT:
   1. cikk
   Az 533/2004/EK rendelet 1. cikkével összhangban a Macedónia Volt Jugoszláv Köztársasággal létrehozott európai partnerség elveit, prioritásait és feltételeit az e határozat szerves részét képező melléklet határozza meg.
   2. cikk
   Az európai partnerség végrehajtását a stabilizációs és társulási folyamat keretében kialakított mechanizmusok – nevezetesen a Bizottság éves időközi jelentései – révén kell ellenőrizni.
   3. cikk
   A 2004/519/EK határozat hatályát veszti.
   3. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Brüsszelben, 2006. január 30-én.

            a Tanács részéről

            az elnök

         U. PLASSNIK

      (1)  HL L 86., 2004.3.24., 1. o.

      (2)  A Tanács 2004. június 14-i 2004/518/EK határozata a Macedónia Volt Jugoszláv Köztársasággal létrehozott európai partnerség elveiről, prioritásairól és feltételeiről (HL L 222., 2004.6.23., 20. o.)

      MELLÉKLET
      MACEDÓNIA VOLT JUGOSZLÁV KÖZTÁRSASÁG: EURÓPAI PARTNERSÉG 2005
      1.   BEVEZETÉS
      Az Európai Tanács theesszaloniki ülésén jóváhagyta az európai partnerségek bevezetését mint a nyugat-balkáni országok európai perspektívájának megvalósítási eszközét a stabilizációs és társulási folyamat keretében.
      A Macedónia Volt Jugoszláv Köztársasággal létrehozott első európai partnerséget a Tanács a 2004. június 14-én fogadta el. Helyénvaló ezt az első partnerséget a Macedónia Volt Jugoszláv Köztársaság európai uniós tagsági kérelméről szóló vélemény megállapításai alapján aktualizálni. A második európai partnerség meghatározza az új cselekvési prioritásokat.
      Az új prioritásokat az ország sajátos szükségleteihez és felkészültségének adott szintjéhez kell igazítani, és szükség szerint naprakésszé tenni. Az európai partnerség az országnak nyújtandó pénzügyi támogatásokhoz is iránymutatásul szolgál.
      Az elvárások szerint Macedónia Volt Jugoszláv Köztársaság részletes ütemtervet és egyedi intézkedéseket fogad el az európai partnerségi prioritások kezelésére.
      2.   ALAPELVEK
      A nyugat-balkáni országok európai felzárkózásához egészen eljövendő csatlakozásukig továbbra is a stabilizációs és társulási folyamat nyújt keretet.
      A Macedónia Volt Jugoszláv Köztársaságra vonatkozóan megállapított fő prioritások Macedónia Volt Jugoszláv Köztársaságnak az Európai Tanács 1993-as koppenhágai ülésén meghatározott kritériumoknak való megfelelési képességéhez, valamint a stabilizációs és társulási folyamathoz – különösen a Tanács 1997. április 29-i és 1999. június 21-22-i következtetéseiben megállapított feltételekhez –, a 2000. november 24-i zágrábi csúcstalálkozó zárónyilatkozatának tartalmához, valamint a Thesszaloniki Cselekvési Programhoz kapcsolódnak.
      3.   PRIORITÁSOK
      Az ezen európai partnerségben felsorolt prioritások kiválogatási alapja az volt, hogy reálisan elvárható-e a Macedónia Volt Jugoszláv Köztársaságtól azoknak az elkövetkezendő években történő teljesítése, vagy az azokkal kapcsolatos jelentős előrehaladás. Meg kell különböztetni a rövid távú prioritásokat, amelyek teljesítése egy-két éven belül, illetve a középtávú prioritásokat, amelyek teljesítése három-négy éven belül várható. A prioritások egyaránt vonatkoznak a jogszabályokra és azok végrehajtására.
      Figyelembe véve a közösségi vívmányok végrehajtásának és érvényre juttatásának jelentős költségeit, valamint egyes területeken az uniós követelmények összetettségét, a partnerség ebben a szakaszban nem tartalmazza az összes fontos feladatot. A jövőbeli partnerségek fogják tartalmazni a további prioritásokat, összhangban az ország által elért haladással.
      A rövid távú prioritások közül a legfontosabbakat a 3.1. szakasz elején határozzák meg és gyűjtik össze. E kulcsfontosságú prioritások nem fontossági sorrendben következnek egymás után.
      3.1.   RÖVID TÁVÚ PRIORITÁSOK

            A legfontosabb prioritások

                  —

                  Az EBESZ-Demokratikus Intézmények és Emberi Jogok Hivatala (ODIHR) választási folyamatra tett ajánlásainak időben történő végrehajtása a következő választásokig.

                  —

                  A rendőrségről szóló törvény elfogadása.

                  —

                  Az igazságszolgáltatási rendszer reformjának végrehajtásához szükséges alkotmánymódosítások elfogadása, összhangban a Velencei Bizottság ajánlásaival. Ezt követően a bírák függetlenségének megerősítéséhez szükséges intézkedések elfogadása és végrehajtása (azaz a Bírói Tanács és a bírák kiválasztási rendszerének reformja), a bírák és ügyészek képzési rendszerének megerősítése, az ügyterhelés kezelésének javítása, valamint az elmaradások csökkentése.

                  —

                  A vállalatbejegyzési és engedélyezési eljárások egyszerűsítése, többek között az egymegállásos ellenőrzési („one-stop-shop”) rendszer megvalósításával.

                  —

                  A stabilizációs és társulási megállapodásban tett kötelezettségvállalások megfelelő végrehajtásának biztosítása, különösen az elektronikus hírközlési ágazat és a vámügy területén.

            Politikai feltételek

      Demokrácia és jogállamiság

                  —

                  A jogállamiság megerősítése az ország egész területén, különösen a bűnüldöző szervek reformjának időben történő végrehajtása révén.

            Választások

                  —

                  A választási folyamatban tapasztalt hiányosságok kezelése és szabad és tisztességes eljárás biztosítása a következő parlamenti választások során.

                  —

                  A csalások és szabálytalanságok kivizsgálása.

            Közigazgatás

                  —

                  A köztisztviselőkről szóló törvény maradéktalan végrehajtása. A köztisztviselők és egyéb közigazgatási dolgozók felvételi eljárásának és szakmai előmenetelének politikától függetlenné tétele, valamint az érdem alapján történő szakmai előmeneteli rendszer bevezetése.

                  —

                  A közigazgatás átláthatóságának javítása.

                  —

                  Az információhoz való nyilvános hozzáférésről szóló törvény elfogadása és végrehajtása.

                  —

                  A köztisztviselők etikai kódexe hatékony végrehajtásának biztosítása.

                  —

                  Valamennyi állami testület ombudsmannal történő megfelelő együttműködésének és az ombudsmani ajánlások nyomon követésének biztosítása.

                  —

                  Átlátható és elszámoltatható helyi közigazgatás létrehozása, decentralizált alapok kezelése esetében pedig belső ellenőrzések és pénzügyi ellenőrzések megvalósítása.

            Igazságszolgáltatási rendszer

                  —

                  Az igazságszolgáltatási rendszer reformjára vonatkozó stratégia és cselekvési terv időben történő végrehajtása az igazságszolgáltatási rendszer függetlenségének erősítése, a bíróságok hatékonyságának javítása, valamint összkapacitásának erősítése céljából.

                  —

                  A polgárjogi ügyek lezárási arányának javítása, hatékony kiadatási és idézési rendszer létrehozása.

            Korrupcióellenes politika

                  —

                  A Korrupcióellenes államok csoportja (GRECO) ajánlásainak teljes körű végrehajtása.

                  —

                  A nyilvános határozatok és az állami tulajdonban lévő eszközök (beleértve az állami tulajdonban lévő földeket, koncessziókat és a közbeszerzést) kezelése átláthatóságának javítása.

                  —

                  A korrupció megelőzéséért felelős állami bizottság ajánlásainak végrehajtása, valamint a bűnüldöző szervek közötti koordináció és együttműködés további javítása.

                  —

                  Egyes közhivatalnokok mérlegelési jogkörének felülvizsgálata és egyértelmű szabályok elfogadása az összeférhetetlenségre vonatkozóan.

                  —

                  A politikai pártok finanszírozására és a tisztviselők vagyonellenőrzésére vonatkozóan elfogadott jogszabályok végrehajtásának biztosítása, jogsértés esetén pedig hatékony szankciók kivetése.

                  —

                  A korrupció-jelenség mértékének megállapítása a közélet kulcsfontosságú területein, hatékony megelőző és vizsgálati intézkedések biztosítása céljából.

                  —

                  A korrupciós ügyekkel foglalkozó rendőrnyomozók és ügyészek kapacitásának megerősítése. A korrupció megelőzéséért felelős állami bizottság és az államügyész közötti megfelelő koordináció biztosítása.

            Az ohridi keretmegállapodás

                  —

                  Az ohridi keretmegállapodással összhangban elfogadott jogszabályi keret hatékony végrehajtásának biztosítása többek között abból a célból, hogy elősegítsék az etnikumok közötti bizalom kiépítését.

                  —

                  A szükséges jogszabályi keret kialakításának befejezése a decentralizált eljárás végrehajtása és annak biztosítása érdekében, hogy a helyhatóságok rendelkezzenek az új hatásköreik végrehajtásához szükséges eszközökkel.

                  —

                  A kisebbségek közigazgatásban (beleértve az igazságszolgáltatást is) és állami vállalkozásokban történő méltányos képviselete érdekében középtávú stratégiai terv elfogadása és végrehajtásának megkezdése.

            Emberi jogok és kisebbségvédelem

                  —

                  Az emberi jogokról szóló európai egyezménynek, a kínzás és az embertelen vagy megalázó büntetések vagy bánásmód megelőzéséről szóló egyezménynek, továbbá más vonatkozó nemzetközi egyezményeknek való teljes megfelelés.

                  —

                  A Belügyminisztérium és az ombudsman közötti együttműködés erősítése.

                  —

                  A kommunikáció akadályozásáról szóló törvény elfogadása.

                  —

                  Az etikai, a belső ellenőrzésre és a szakmai előírásokra vonatkozó szabályok maradéktalan végrehajtása valamennyi büntetés-végrehajtási szerven, bíróságon és büntetés-végrehajtási intézményen belül.

                  —

                  A rendőrök, bírák, ügyészek és egyéb büntetés-végrehajtási szervek emberi jogi előírásokból fakadó kötelezettségeinek tudatosításának elősegítése, valamint annak biztosítása, hogy azokat a nemzetközi követelményekkel összhangban alkalmazzák.

                  —

                  A vallási közösségek és csoportok államtól történő elkülönítésére vonatkozó alkotmányos elv teljes körű betartásának biztosítása, valamint a vallási közösségekre és csoportokra irányadó jogi keret felülvizsgálata.

                  —

                  Új törvény végrehajtása a műsorszolgáltatásra vonatkozóan a műsorszolgáltatók függetlenségének és az általuk nyújtott szolgáltatás minőségének biztosítása érdekében.

                  —

                  A kisebbségek tiszteletben tartásának és védelmének előmozdítása az Emberi jogok európai egyezményével, az Európa Tanács nemzeti kisebbségek védelméről szóló keretegyezményével, továbbá az EU-tagállamokban alkalmazott legjobb gyakorlattal összhangban.

                  —

                  Az oktatáshoz való hozzájutás további előmozdítása valamennyi etnikai közösség számára.

            Regionális kérdések és nemzetközi kötelezettségek

                  —

                  A regionális együttműködés és a jószomszédi kapcsolatok biztosítása, különösen az arra irányuló intenzívebb erőfeszítések révén, hogy megtárgyalt és kölcsönösen elfogadható megoldást találjanak Görögországgal a névkérdést illetően a 817/93 és a 845/93 ENSZ biztonsági tanácsi határozat keretében.

                  —

                  Megállapodások kötése és végrehajtása a szomszédos országokkal, beleértve a szabad kereskedelmet, a határokon átnyúló együttműködést, a szervezett bűnözés, a tiltott kereskedelem és a csempészet elleni küzdelmet, az igazságügyi együttműködést, a határellenőrzést, a környezetvédelmet, a közlekedést és energiaügyet.

            Gazdasági feltételek

                  —

                  A gazdasági szereplők jogbiztonságának erősítése. A jogi eljárások felgyorsítása és a tulajdonhoz kapcsolódó jogok tisztázása. Határozott lépések megtétele a föld- és ingatlanbejegyzések lezárásának irányába.

                  —

                  Meg kell erősíteni az állam kereskedelmi viták eldöntésére irányuló képességét.

                  —

                  Annak biztosítása, hogy az igazgatási határozatok átlátható szabályokon alapuljanak és hogy a mérlegelési jogkörön alapuló határozatokat hatékony igazgatási és igazságügyi felülvizsgálatnak vessék alá.

                  —

                  Az általános vállalkozói légkör javítása, többek között a pénzügyi ellenőrzés és a vállalati számvitel terén a jogszabályok végrehajtásának és betartatásának megerősítése révén. Az ország vonzerejének növelése a hazai és külföldi közvetlen befektetők számára.

                  —

                  A csődeljárások időtartamának lerövidítése, halmozott csődeljárások esetében pedig a hátralékok levonása, valamint a csődbe ment, de fel nem oszlott vállalatok hátralékának csökkentése.

                  —

                  Valamennyi adófizető számára egyenlő elbánás szavatolása. Annak a jelenségnek a kezelése, mely szerint egyes adófizetők esetében eltűrik az adók és a társadalombiztosítási járulékok be nem fizetését. Az adók és társadalombiztosítási járulékok esetében a fizetési hátralékok megszüntetése. A „piramis”-adókijátszási rendszerekben részt vett egyének és vállalatok hatékony felelősségre vonásának biztosítása.

                  —

                  Teljes piaci liberalizáció. Különösen a hálózati iparágak privatizációs folyamatának és liberalizációjának folytatása.

                  —

                  A munkanélküliség problémájának kezelése és a munkahelyteremtés támogatása. A munkaügyi kapcsolatokról szóló új törvény és a munkaügyi hivatal reformja gyors végrehajtásának biztosítása. A munkahelyteremtés – különösen a nők és fiatalok esetében – ösztönzésére tett további erőfeszítések megkezdése.

                  —

                  A prudenciális és felügyeleti előírások megerősítése a banki és biztosítási ágazatban.

                  —

                  A pénzügyi ágazat esetében a jogi keret összehangolásának folytatása és a gyors végrehajtás biztosítása, különösen a nemzetközi előírások és gyakorlatok mielőbbi bevezetése céljából.

                  —

                  Az államháztartás irányításának további javítása. Különösen a pénzügyi decentralizáció végrehajtása, a közszolgálati fizetési rendszeren belül pedig a bérrendezés folytatása.

            A tagsággal járó kötelezettségek vállalásának képessége
      Az áruk szabad mozgása

                  —

                  A meglévő intézményi keret átszervezésének befejezése a szabályozási, akkreditálási, szabványosítási és termékhitelesítési feladatok szétválasztásának biztosítása céljából.

                  —

                  Az európai szabványok elfogadási arányának növelése.

                  —

                  A megfelelőségértékelési szervek kijelölésére és bejelentésére vonatkozó jogszabályok elfogadása, valamint működőképes megfelelőségértékelési infrastruktúra létrehozása.

                  —

                  Új törvény elfogadása a termékbiztonságról.

                  —

                  Az áruk szabad mozgására vonatkozó közösségi vívmányok által előírt piacfelügyeleti struktúra kidolgozása.

                  —

                  A régi megközelítésre, valamint az új és globális megközelítésre vonatkozó irányelvek átültetését célzó munka folytatása.

            A tőke szabad mozgása

                  —

                  A pénzmosás elleni keret további erősítése, különösen a jelentést tevő intézmények tudatosságának fokozása, valamint az érintett intézmények részéről a hiteles végrehajtás révén. A pénzmosás és terrorizmus-finanszírozás elleni nemzeti stratégia végrehajtása.

            Közbeszerzés

                  —

                  A közbeszerzésre vonatkozó jogszabályok közösségi vívmányokkal történő összehangolása, különösen a közüzemi ágazatban.

                  —

                  Hatékony orvoslási rendszer biztosítása, különös tekintettel azokra a felekre, akik orvoslásra szorulhatnak és a panaszbenyújtás határidejének meghosszabbítására.

                  —

                  A közszektor tudatosságának növelése a közbeszerzési szabályokra vonatkozóan és az ezeknek való megfelelés erősítése.

                  —

                  A Közbeszerzési Iroda felállítása és elegendő számú személyzettel és megfelelő berendezéssel történő ellátása, tekintettel az Iroda korrupció-felderítő szerepére is.

            Társasági jog

                  —

                  A cégbejegyzési eljárás reformjának folytatása az eljárások összetettségének és átfutási idejének csökkentése érdekében.

                  —

                  A számviteli és pénzügyi jelentéstételi követelmények megfelelő teljesítésének biztosítása. A nemzetközi számviteli standardok megvalósításának biztosítása.

                  —

                  A Számviteli Standard Bizottság működtetése.

            Szellemi tulajdonjogok

                  —

                  Hiteles végrehajtás a szellemi és ipari tulajdonjogok védelmének területén. Annak biztosítása, hogy a pénzbírságokat és egyéb szankciókat hatékonyan alkalmazzák és azok visszatartó erejűek. E célból a bűnüldözési, büntetőeljárási és bírósági szint számára megfelelő források kiutalása.

            Verseny

                  —

                  Hiteles végrehajtás a trösztellenes szabályozás és az állami támogatások ellenőrzése területén. A Versenyvédelmi Bizottság bűnüldözési célokat szolgáló, hatékony eszközökkel történő ellátása, továbbá az Állami Támogatások Bizottsága függetlenségének biztosítása azáltal, hogy megfelelő személyzettel és helyiségekkel látják el.

                  —

                  Átfogó leltár készítése és jelentés valamennyi hatályos támogatási intézkedésről.

                  —

                  A jogszabályok további összehangolása az EU versenyre vonatkozó jogszabályaival és az EU állami támogatásokra vonatkozó szabályaival.

                  —

                  A kormányzati intézmények és az üzleti szféra tudatosságának fokozása.

            Pénzügyi szolgáltatások

                  —

                  A pénzügyi szolgáltatások terén a jogi szabályozás és a felügyeleti keret megerősítése, beleértve a végrehajtást, különös tekintettel a biztosítási ágazatra és az értékpapírpiacokra.

                  —

                  Független és megfelelő személyzettel ellátott felügyeleti hatóság felállítása a biztosítási ágazatban.

            Információs társadalom és média

                  —

                  A stabilizációs és társulási megállapodás megszegésének megszüntetése azáltal, hogy megtesznek minden szükséges intézkedést az elektronikus kommunikációs ágazat liberalizációjára irányuló kötelezettség teljesítése érdekében, beleértve az összes előírt másodlagos jog elfogadását és a szabályozó szervek további megerősítését.

                  —

                  Versenyképes biztosítékok garantálása a piaci erők jelentős működtetői számára.

                  —

                  Annak biztosítása, hogy a médiára vonatkozó jogszabályok összhangban legyenek az Európa Tanács és a Bizottság közös szakértői csoportja által 2005 májusában megfogalmazott ajánlásokkal.

                  —

                  Annak biztosítása, hogy a jó hírnév megsértésére vonatkozó jogszabályok tükrözik az európai előírásokat.

                  —

                  Az Elektronikus Médiatanács függetlenségének és adminisztratív kapacitásának megerősítése.

            Mezőgazdaság és vidékfejlesztés

                  —

                  A mezőgazdasági földterület ingatlan-nyilvántartásba vételének felgyorsítása.

                  —

                  A szükséges jogszabályok elfogadása és megfelelő igazgatási struktúrák létrehozása a vidékfejlesztést célzó EU-eszközök működtetése érdekében, beleértve a vidékfejlesztésért felelős kifizető ügynökség létrehozásának előkészítését.

            Élelmiszerbiztonsági, állat- és növény-egészségügyi politika

                  —

                  A jogszabályok állat- és növény-egészségügyi közösségi vívmányokkal történő összehangolásának folytatása.

                  —

                  Az állategészségügyi szolgálat kapacitásának megerősítése mind központi, mind helyi szinten az EU-kompatibilis ellenőrzési rendszer létrehozása céljából, különös tekintettel az importellenőrzésekre. Az irányítás és a felügyelők képzésének megerősítése.

                  —

                  A szarvasmarhafélék és egyéb vonatkozó fajok azonosító- és nyilvántartórendszerének létrehozása.

                  —

                  Az állatbetegségek és állategészségügy ellenőrző rendszereinek további összehangolása az EU jogszabályi és intézményi követelményeivel, valamint az A-listás betegségekre vonatkozó készenléti tervekkel.

                  —

                  Élelmiszer-feldolgozó létesítmények korszerűsítését célzó program készítése az EU-követelmények teljesítése céljából.

            Közlekedéspolitika

                  —

                  A közúti fuvarozásra vonatkozó közösségi vívmányokkal történő összehangolás folytatása, különösen a piacra jutás, a veszélyes áruk szállítása, a szociális és pénzügyi közösségi vívmányok tekintetében.

                  —

                  A vasúti ágazatban az infrastruktúra-irányítótól és a vasúti vállalkozásoktól független szabályozó szerv létrehozása. A biztonsági bizonyítványok kibocsátásért felelős biztonsági hatóság létrehozása. A jogszabályok összehangolása a vasúton szállított veszélyes árukra vonatkozó EU-szabályokkal.

                  —

                  A repülés területén további összehangolás a biztonsági előírásokkal és a piac működésére vonatkozó szabályokkal. A Polgári Légiközlekedési Hatóság adminisztratív kapacitásának megerősítése.

                  —

                  Az Európai Közös Légtérre vonatkozóan az EU légi közlekedésre vonatkozó jogszabályai végrehajtását célzó átmeneti intézkedésekről szóló jegyzőkönyvet tartalmazó megállapodás (ECAA) megkötése.

                  —

                  A délkelet-európai regionális közlekedési főhálózat fejlesztéséről szóló egyetértési nyilatkozat végrehajtásának folytatása.

            Energia

                  —

                  A belső villamosenergia- és gázpiacokra, az energiahatékonyságra és a megújuló energiaforrásokra vonatkozó jogszabályok közösségi vívmányokkal történő összehangolásának megkezdése az energiapiac verseny számára történő fokozatos megnyitása céljából.

                  —

                  Az Energiaszabályozó Bizottság függetlenségének megerősítése.

                  —

                  Az Energiaközösséget létrehozó szerződés végrehajtásának megkezdése.

                  —

                  Az adminisztratív kapacitás megerősítése az energiaágazat egészében.

            Adózás

                  —

                  Az adminisztratív kapacitás növelése az adójogszabályok végrehajtása, valamint az adócsalás elleni küzdelem érdekében.

                  —

                  Az ellenőrzési politika sürgős reformját és az ellenőrzési kapacitás javítását célzó strukturális intézkedések meghozatala.

                  —

                  Pénzügyi ellenőrzési stratégia és megfelelő IT-rendszerek kifejlesztése.

                  —

                  A dohánytermékekre vonatkozó adózási rendszer módosítása a hazai és importált áruk közötti jelenlegi megkülönböztetés eltörlése céljából.

                  —

                  Az üzleti adózás magatartási kódexének elvei melletti elkötelezettség és annak biztosítása, hogy az új adóintézkedések összhangban legyenek ezekkel az elvekkel.

            Statisztika

                  —

                  Az Állami Statisztikai Hivatal kapacitásának megerősítése a mezőgazdasági és üzleti vállalkozásokra vonatkozó teljes körű felmérés időben történő megvalósítása, valamint a nemzeti számlák és az ezek alapjául szolgáló statisztikák folyamatos fejlesztése céljából. A mezőgazdasági statisztikák összeállításának és feldolgozásának megerősítése az EU-előírásokkal és -módszerekkel összhangban.

                  —

                  Az állami statisztikákról szóló törvény módosítása az EU-előírásokkal való teljes harmonizáció és a statisztikára vonatkozó közösségi vívmányok végrehajtásához szükséges megfelelő feltételek megteremtése céljából.

            Vállalkozás- és iparpolitika

                  —

                  A Kisvállalkozások Európai Chartája végrehajtásának folytatása. A képzés és tanácsadói szolgáltatások esetében bizonylatrendszer bevezetése. Kisvállalkozások beindításához adóösztönzési lehetőségek feltárása. A KKV-k támogatásának és képviseleti csatornáinak javítása.

                  —

                  A vállalkozásokra vonatkozó új szabályozás módszeres hatásvizsgálatának bevezetése.

                  —

                  A hitelgarancia-alap elindításának és szakmai független kezelésének biztosítása.

                  —

                  Az elektronikus aláírásra vonatkozó jogszabályok hatékony végrehajtásának biztosítása.

            Regionális politika és a strukturális eszközök koordinálása

                  —

                  A regionális fejlesztésre vonatkozóan átfogó és összefüggő stratégia, valamint törvénytervezet kidolgozása.

                  —

                  Az érdekelt felek közötti nemzeti és regionális szintű szoros együttműködést biztosító partnerkapcsolatok kijelölése.

            Igazságügy, szabadság és biztonság

                  —

                  A határfelügyeletről szóló törvény elfogadása és végrehajtása, beleértve az integrált határellenőrzési stratégiára vonatkozó rendelkezéseket és az idegenrendészeti törvényt. Az integrált határellenőrzési cselekvési terv végrehajtása. Kézikönyvek összeállítása, összhangban a valamennyi határellenőrzési helyen használandó schengeni kézikönyvvel.

                  —

                  A legfontosabb határellenőrzési adatbázisok létrehozása és annak biztosítása, hogy ezek egymással összeköttetésben állnak. Az okmányvizsgáló berendezések és a határellenőrzés korszerűsítése. Jó minőségű úti- és személyazonosító okmányok bevezetése. A Nemzetbiztonsági Minisztériumból átirányított személyzet számára többéves képzési programon alapuló kiegészítő képzés szervezése.

                  —

                  A rendőrség reformját célzó cselekvési terv végrehajtásának folytatása. Megfelelő finanszírozás és képzés biztosítása. A rendőri szervek közötti, valamint a rendőrség és egyéb bűnüldöző szervek közötti koordináció és együttműködés megerősítése.

                  —

                  Átfogó rendőri humán erőforrás- és képzési stratégia kifejlesztése és végrehajtása. A berendezések korszerűsítése, különösen a nyomozás egyes szakterületein.

                  —

                  A szervezett bűnözés elleni harcra irányuló, cselekvés-orientált intézkedéscsomag végrehajtásának folytatása. A szervezett bűnözés elleni harcban – beleértve az ember-, fegyver- és kábítószer-kereskedelmet – a szervek közötti felhasználásra szánt integrált hírszerzőrendszer létrehozása.

                  —

                  Az EU 2005–2012-es kábítószer-stratégiájával összhangban álló, kábítószerekre vonatkozó nemzeti stratégia kidolgozása, egy hírszerzésre szakosodott, jól képzett egység létrehozása, valamint képzés biztosítása a hírszerzés területén. A tanúvédelemhez szükséges megfelelő források biztosítása. A számítógépes bűnözés felderítéséhez szükséges kapacitás megerősítése.

            Környezet

                  —

                  A jogszabály-végrehajtás és a környezetvédelmi ellenőrzés javítása.

                  —

                  A Környezetvédelmi Felügyelőség és egyéb végrehajtó szervek megerősítése. Hiteles végrehajtás biztosítása. Annak biztosítása, hogy a pénzbírságokat és egyéb szankciókat hatékonyan alkalmazzák és azok visszatartó erejűek.

                  —

                  Az adminisztratív kapacitás megerősítése nemzeti és helyi szinten; a stratégiai tervek – beleértve a pénzügyi stratégiákat is – készítésének megkezdése.

                  —

                  Az összehangolás költségeinek becslésén alapuló környezetvédelmi befektetési stratégia kidolgozása.

            Vámunió

                  —

                  Az általános vámkezelési illetékek szintjének összehangolása a közösségi vívmányokkal. A vámkontingensek felosztására irányuló minden egyes kérelem után fizetendő, a közösségi vívmányokkal ellentétes és a stabilizációs és társulási megállapodás rendelkezéseit megsértő 100 euró különleges illeték eltörlése.

                  —

                  Az adminisztratív kapacitás bővítése a vámjogszabályok végrehajtása és a határokon átnyúló bűnözés leküzdése céljából.

                  —

                  A származási szabályok megfelelő végrehajtásához szükséges valamennyi lépés megtétele.

                  —

                  A jogszabályok és eljárások további közelítése a közösségi vívmányokhoz, különösen az árutovábbítás, az egyszerűsített eljárások és a vámkontingensek területén.

            Külkapcsolatok

                  —

                  A jövőbeli délkelet-európai regionális szabadkereskedelmi megállapodás létrehozására irányuló munka.

            Pénzügyi ellenőrzés

                  —

                  A belső ellenőrzés egész területére vonatkozóan egymással összhangban álló jogszabályok elfogadása és végrehajtása, mely kiterjed az irányítás elszámoltathatósága, a független belső ellenőrzés, a központi harmonizáció, valamint a csalásmegelőzés összes vonatkozó aspektusára.

                  —

                  Az államháztartási belső pénzügyi ellenőrzés stratégiájának vagy szakpolitikai dokumentumának kidolgozása, mely az államháztartási belső ellenőrzésre vonatkozó középtávú prioritások végrehajtásának alapja.

                  —

                  Funkcionálisan független belső ellenőrzési egységek kialakításának befejezése a központi állami intézményekben és ilyen egységek létrehozása helyhatósági szinten. A Pénzügyminisztérium koordináló szerepének erősítése. Megfelelő személyzet, képzések és felszerelés biztosítása.

                  —

                  Pénzügyi irányítási és ellenőrzési harmonizációs egység létrehozása a Pénzügyminisztériumon belül.

                  —

                  A decentralizált végrehajtási feltételek szerint az EU előcsatlakozási eszközeire vonatkozó programok végrehajtásához szükséges hatékony irányítási, monitoring, ellenőrzési és pénzügyi ellenőrzési rendszerek létrehozása.

                  —

                  Az Állami Számvevőszék működési és pénzügyi függetlenségének fokozása, valamint a jelentéseiben tett megállapítások nyomon követésének biztosítása.

            3.2.   KÖZÉPTÁVÚ PRIORITÁSOK

            Politikai feltételek

      Demokrácia és jogállamiság
      Közigazgatás

                  —

                  A stabilizációs és társulási megállapodás végrehajtása céljából az adminisztratív kapacitás további fejlesztése.

                  —

                  A civil társadalom – beleértve a szociális partnereket – döntéshozatali folyamatokban való aktív részvételének további támogatása.

            Igazságszolgáltatási rendszer

                  —

                  Az igazságszolgáltatási rendszer reformjára vonatkozó stratégia és cselekvési terv végrehajtásának befejezése. A bíróság függetlenségének és hatékonyságának biztosítása.

                  —

                  Érzékelhető eredmények elérése a bíróság működésének javítása terén, a polgárjogi ügyek lezárási arányának javítása.

                  —

                  A bírák és ügyészek képzési központjának további fejlesztése.

                  —

                  Az igazságszolgáltatási rendszer kapacitásának további bővítése a szervezett és gazdasági bűnözés elleni hatékony fellépés érdekében.

                  —

                  A bíróságok megfelelő felszereléssel és informatikai háttérrel történő ellátása.

            Korrupcióellenes politika

                  —

                  A korrupció elleni küzdelemre irányuló stratégia további végrehajtása, a tudatosság fokozására irányuló kezdeményezések megerősítése az igazgatáson belül, illetve a széleskörű nyilvánosság esetében. A korrupció elleni küzdelemre irányuló intézkedések és elfogadott jogszabályok hatékony végrehajtásának biztosítása.

                  —

                  Hírszerzésből eredő információk gyűjtését és megosztását, valamint az adatbázisokhoz való kölcsönös hozzáférést biztosító módszer és rendszer kifejlesztése.

            Az ohridi keretmegállapodás

                  —

                  A decentralizált folyamat befejezése, valamint a kisebbségek közigazgatáson és állami vállalkozásokon belüli méltányos képviseletére irányuló stratégia további végrehajtása.

            Emberi jogok és kisebbségvédelem

                  —

                  Az emberi jogok tiszteletben tartásának további előmozdítása a büntetés-végrehajtási szerveken keresztül, a fogdákban és büntetés-végrehajtási intézetekben.

            Gazdasági feltételek

                  —

                  Az üzleti környezet további javítása. Különösen a föld- és ingatlanbejegyzések lezárása, valamint az ezzel kapcsolatos nyilvántartásba vétel megerősítése. A hitelezők jogai érvényre juttatásának biztosítása egy átlátható jogi kereten belül. A befektetői feltételek további javítása.

                  —

                  A kormányzás minőségének javítása a rendezett államháztartás fenntartása mellett.

                  —

                  A nem hivatalos ágazat hivatalos gazdaságba történő integrálását célzó lépések megtétele, különösen a munkavállalók társadalombiztosítási rendszerbe történő teljes felvétele, valamint a be nem jegyzett vállalatok által okozott tisztességtelen verseny megszüntetése céljából.

                  —

                  A strukturális változás és a gazdasági tevékenységek diverzifikációjának előmozdítása az ország komparatív előnyeinek jobb megvalósítása céljából.

                  —

                  A regionális gazdasági integráció folytatása. A közlekedési és kommunikációs infrastruktúra korszerűsítése. Az ország térségbe történő gazdasági integrációjának kiterjesztése.

                  —

                  Az improduktív kiadások viszonylag nagy arányának csökkentése, miközben az oktatás, infrastruktúra, kutatás és fejlesztés finanszírozása nő.

                  —

                  Az oktatási rendszer korszerűsítése. Az oktatási rendszer színvonalának összehangolása az európai előírásokkal.. A középfokú és az egyetemi oktatás tanterveinek korszerűsítése. A korszerű szakoktatási és –képzési rendszer létrehozására irányuló erőfeszítések fokozása.

                  —

                  Az adminisztratív kapacitás bővítése az adóbeszedés és a kiadások ellenőrzése tekintetében. A belső ellenőrzési és pénzügyi ellenőrzési előírások fokozott alkalmazása.

            A tagsággal járó kötelezettségek vállalásának képessége
      Az áruk szabad mozgása

                  —

                  Az erőfeszítések fokozása az Európai Szabványügyi Bizottság, az Európai Elektrotechnikai Szabványügyi Bizottság és az Európai Távközlési Szabványügyi Intézet teljes jogú tagjává válás érdekében. A szabványügyi intézet megfelelő számú alkalmazottal történő ellátásának szavatolása.

                  —

                  A hatékony piacfelügyelethez szükséges adminisztratív kapacitás megerősítése.

                  —

                  Kölcsönös elismerési záradékok bevezetése a jogszabályokba.

            A munkavállalók szabad mozgása

                  —

                  Elegendő adminisztratív kapacitás létrehozása a társadalombiztosítási rendszerek koordinálására vonatkozó közösségi szabályok végrehajtása céljából.

            A letelepedés joga és a szolgáltatásnyújtás szabadsága

                  —

                  A külföldön szerzett szakképesítések elismerésére vonatkozó jogszabályok elfogadása, valamint az e célt szolgáló adminisztratív struktúrák és eljárások megalkotása.

                  —

                  A postai szolgáltatásokról szóló irányelveken alapuló postapolitika elfogadása, beleértve egy független nemzeti szabályozó hatóság létrehozását a postai szolgáltatások területén.

            Társasági jog

                  —

                  A pénzügyi ellenőrzés magas szakmai színvonalának biztosítása.

            Verseny

                  —

                  A végrehajtás hitelességének további javítása a trösztellenes szabályozás és az állami támogatások ellenőrzése terén.

            Információs társadalom és média

                  —

                  Az információs társadalomra és médiára vonatkozó EU-keret átültetése és végrehajtása.

                  —

                  Az elektronikus kereskedelemre és a feltételes hozzáférési szolgáltatásokra vonatkozó jogszabályok elfogadása.

                  —

                  A határok nélküli televízióról szóló európai egyezménnyel és a határok nélküli televízióról szóló irányelvvel való összehangolás folyamatának folytatása.

                  —

                  A szabályozó hatóságok adminisztratív kapacitásának további erősítése.

            Mezőgazdaság és vidékfejlesztés

                  —

                  Átfogó vidékfejlesztési stratégia kifejlesztése.

                  —

                  A mezőgazdasági irányítás kapacitásának korszerűsítése, továbbá a közös agrárpolitika végrehajtását célzó előkészületek és irányító mechanizmusok gyakorlati alkalmazásának befejezése, különös tekintettel az integrált igazgatási és ellenőrzési rendszerre, valamint a kifizető ügynökségre. Működőképes Mezőgazdasági Parcella Azonosító Rendszer biztosítása.

                  —

                  A szőlőkataszter létrehozása és működtetése.

            Élelmiszerbiztonsági, állat- és növény-egészségügyi politika

                  —

                  A jogszabályok további összehangolása a fertőző szivacsos agyvelőbántalmakra és az állati melléktermékekre vonatkozó közösségi vívmányokkal, a jogszabályok végrehajtása, a végrehajtás ellenőrzése, valamint a szükséges gyűjtő- és kezelőrendszerek létrehozása.

                  —

                  Megfelelő személyzettel ellátott növény-egészségügyi hatóság létrehozása, valamint a növény-egészségügyi szolgálatok megfelelő laborkapacitással való ellátása. A növény-egészségügyi jogszabályok további összehangolása a közösségi vívmányokkal.

            Közlekedéspolitika

                  —

                  A közösségi vívmányokkal való teljes összehangolásra irányuló munka folytatása a közúti közlekedés területén. Az összehangolás folytatása a vasúti közösségi vívmányokkal (első és második vasúti csomag, valamint interoperabilitás). A légi közlekedésre vonatkozó jogszabályokkal történő teljes összehangolás megvalósítása. A vonatkozó jogszabályok erőteljes végrehajtásának biztosítása.

                  —

                  A délkelet-európai regionális közlekedési főhálózat fejlesztéséről szóló egyetértési nyilatkozat végrehajtásának folytatása.

            Energia

                  —

                  Az Energiaközösséget létrehozó szerződésben előírt követelmények teljesítésének folytatása.

                  —

                  A közösségi vívmányokkal való összehangolásra irányuló munka folytatása az atomenergia területén, valamint az ágazat adminisztratív kapacitásának megerősítése.

            Adózás

                  —

                  Az adójogszabályok teljes összehangolása a közösségi vívmányokkal, beleértve az új jogszabályokat (pl. az energia irányelvet).

                  —

                  Az adóigazgatás reformjának folytatása és megfelelő működésének biztosítása.

                  —

                  Az EU számítógépes rendszereivel való összekapcsolhatóság biztosítására irányuló előkészületek folytatása

                  —

                  Az átláthatóság és információcsere javítása az EU-tagállamokkal az adókikerülés vagy adókijátszás megelőzésére szolgáló intézkedések végrehajtásának elősegítése céljából. Ebben az összefüggésben az EU-tagállamokkal történő információcsere alapulhat az OECD modellegyezményén az információcsere tekintetében.

            Statisztika

                  —

                  A NUTS-szal összeegyeztethető statisztikai régiók kijelölése, valamint a regionális statisztikák összeállításának megkezdése.

                  —

                  A teljes körű mezőgazdasági felmérésen alapuló mezőgazdasági üzemek regiszterének létrehozása, valamint a mezőgazdasági statisztikákban fennmaradó hiányosságok pótlása.

                  —

                  A makrogazdasági és társadalmi statisztikák továbbfejlesztése.

                  —

                  Az üzleti vállalkozások statisztikai regiszterén és az üzleti vállalkozásokra vonatkozó teljeskörű felmérésen alapuló megbízható üzleti statisztikák összeállítása.

            Szociálpolitika és foglalkoztatás

                  —

                  Az EU-jogszabályokkal való összehangolás folytatása a munkahelyi egészségvédelem és biztonság, a munkajog és a megkülönböztetés-mentesség területén, valamint a vonatkozó adminisztratív struktúrák megerősítése.

                  —

                  A munkaügyi felügyelőség személyzettel és felszereléssel történő megerősítése, továbbá annak biztosítása, hogy hatékony visszatartó erejű szankciókat alkalmazhasson.

                  —

                  Átfogó, valamennyi érdekelt félre kiterjedő foglalkoztatási stratégia kidolgozása és végrehajtása az európai foglalkoztatási stratégiában való jövőbeli részvétel céljából, az elemzés, végrehajtás és vizsgálat terén megfelelő kapacitásfejlesztés biztosításával.

            Vállalkozás- és iparpolitika

                  —

                  A növekedést és innovációt előmozdító ipari stratégia meghatározása és végrehajtása.

                  —

                  A KKV-ket támogató mechanizmusok továbbfejlesztése és a KKV-k pénzügyi szolgáltatásokhoz való hozzáférésének javítása.

            Regionális politika és a strukturális eszközök koordinálása

                  —

                  Az egyértelmű felelősségmegosztás és a minisztériumok közötti hatékony koordináció biztosítása, átfogó és összefüggő regionális fejlesztési stratégia kidolgozása céljából.

                  —

                  Az érdekelt felek közötti nemzeti és regionális szintű, szoros együttműködést biztosító partnerkapcsolatok kiépítése. A szociális, gazdasági és egyéb partnerek bevonása.

                  —

                  Annak biztosítása, hogy a kijelölt irányító, illetve kifizető hatóság folyamatosan végezze a kapacitásépítést.

                  —

                  Nemzeti és regionális fejlesztési tervek kidolgozása és végrehajtása.

                  —

                  A pénzügyi irányításra és ellenőrzésre vonatkozó eljárások megerősítése, megfelelő ellenőrző- és értékelési rendszerek létrehozása.

                  —

                  Nemzeti regionális fejlesztési ügynökség felállítása.

                  —

                  A Strukturális Alapokkal és a Kohéziós Alappal összhangban nemzeti és NUTS III-szinten a projekt-előkészítési és –irányítási kapacitás fejlesztése.

            Igazságügy, szabadság és biztonság

                  —

                  Az integrált határellenőrzési stratégia végrehajtásának befejezése.

                  —

                  A rendőrség reformjára irányuló cselekvési terv végrehajtásának befejezése. A berendezések korszerűsítésének és a képzés megerősítésének folytatása. Az emberi erőforrás-gazdálkodási rendszer további fejlesztése.

                  —

                  Az integrált hírszerzésen alapuló rendészeti rendszer továbbfejlesztése. A szervezett bűnözés elleni harcban – beleértve az ember-, fegyver- és kábítószer-kereskedelmet – a különleges nyomozási képességek megerősítése.

                  —

                  A nemzetközi és európai előírásokkal teljesen összhangban lévő menedékjogi eljárások alkalmazása, beleértve a megreformált fellebbezési rendszert. Az adminisztratív kapacitás megerősítése az adminisztratív struktúrákra vonatkozó stratégiai terv és a menekültügyek kezelésére vonatkozó iránymutatások elfogadása révén. Az eljárások irányításának és támogatásának javítása. A fogadókapacitás bővítése és valamennyi külföldire vonatkozó központi adatbázis létrehozása, amely kiterjed a menekültügyre, bevándorlásra és vízumpolitikára.

                  —

                  Az EU-előírásokkal összhangban lévő és az illegális bevándorlás és a másodlagos migrációs mozgások elleni küzdelmet hatékonyan segítő migrációs politika – beleértve az aktív visszatérési politikát – kidolgozása és végrehajtása.

            Tudomány és kutatás

                  —

                  Integrált kutatáspolitika kialakításának és alkalmazásának megkezdése.

                  —

                  A kutatási és technológiai fejlesztési kapacitás megerősítése a közösségi keretprogramokban való sikeres részvétel biztosítása céljából.

            Környezet

                  —

                  A környezetvédelmi követelmények beépítése más ágazati politikákba, különösen környezeti hatásvizsgálatok kialakítása révén.

                  —

                  A környezetvédelmi infrastruktúrába történő beruházások növelése, különös hangsúllyal a szennyvízgyűjtésre és –kezelésre, az ivóvíz-ellátásra, a levegőszennyezés problémájának megoldására, valamint a hulladékgazdálkodásra.

            Fogyasztó- és egészségvédelem

                  —

                  A biztonságot érintő közösségi vívmányokkal való összehangolás folytatása.

            Vámunió

                  —

                  A vámjogszabályok és -eljárások teljes körű összehangolása az EU-jogszabályokkal és –előírásokkal, valamint ezek teljes körű végrehajtása az ország egész területén.

                  —

                  A vámigazgatás megerősítésének folytatása és megfelelő működésének biztosítása az EU-előírások teljesítése érdekében. A 2004–2008-ra szóló stratégiai terv végrehajtásának befejezése.

                  —

                  Az EU számítógépes rendszereivel való összekapcsolhatóság biztosítására irányuló előkészületek folytatása.

            Kül-, biztonság- és védelmi politika

                  —

                  Annak biztosítása, hogy a 2002. szeptember 30-án elfogadott, a „Nemzetközi Büntetőbíróság római alapokmányának egy részes állama és az Amerikai Egyesült Államok közötti megállapodásra vonatkozó uniós irányadó elveket a személyek bíróságnak történő átadása feltételeit illetően” teljes mértékben figyelembe veszik.

            Pénzügyi ellenőrzés

                  —

                  A decentralizált irányítás elszámoltathatósága és a funkcionálisan független belső ellenőrzés elveinek kialakítása és végrehajtása, összhangban a nemzetközileg elfogadott szabványokkal és az EU legjobb gyakorlatával, az EU államháztartási belső pénzügyi ellenőrzés (PIFC) modelljét követve, összefüggő jogi szabályozás és megfelelő intézményi kapacitás révén. Annak biztosítása, hogy az e cél eléréséhez vezető folyamatot a Pénzügyminisztérium irányítja, koordináló és harmonizáló szerepkörben.

                  —

                  Az Állami Számvevőszék működési kapacitásának és funkcionális, valamint pénzügyi függetlenségének további erősítése.

                  —

                  Az EU pénzügyi érdekeinek hatékony védelmét szolgáló eljárások és adminisztratív kapacitások fejlesztése.

            4.   PROGRAMOZÁS
      A stabilizációs és társulási folyamat értelmében a nyugat-balkáni országoknak a közösségi támogatást a meglévő pénzügyi eszközök keretén belül, különösen az Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatásról szóló, 2000. december 5-i 2666/2000/EK tanácsi rendelettel (1) kell megadni. Ennek megfelelően e határozatnak nincsenek pénzügyi vonzatai. Macedónia Volt Jugoszláv Köztársaság támogatásokhoz juthat a több országra irányuló és a horizontális programokból.
      5.   FELTÉTELRENDSZER
      A stabilizációs és társulási folyamat részeként a nyugat-balkáni országok számára nyújtandó közösségi támogatás a koppenhágai politikai kritériumoknak való megfelelésben – különösen az ezen európai partnerség egyes prioritásainak való megfelelésben – elért további előrelépés függvénye. Ezen általános feltételek tiszteletben tartásának elmulasztása esetén a Tanács a 2666/2000/EK rendelet 5. cikke alapján megteheti a megfelelő intézkedéseket. A közösségi támogatásra a Tanács 1997. április 29-i és 1999. június 21–22-i következtetéseiben meghatározott feltételek is vonatkoznak, különösen a kedvezményezettek arra vonatkozó kötelezettségvállalását illetően, hogy demokratikus, gazdasági és intézményi reformokat hajtanak végre.
      6.   FELÜGYELET
      Az európai partnerség végrehajtását a stabilizációs és társulási folyamat keretében kialakított mechanizmusok – nevezetesen a Bizottság éves jelentései – révén fogják ellenőrizni.

         (1)  HL L 306., 2000.12.7., 1. o. A legutóbb a(z) 2112/2005/EK rendelettel (HL L 344., 2005.12.27., 23. o.) módosított rendelet.


title: 2000/192/EC: Commission Decision of 7 February 2000 concerning the conclusion of an Agreement amending the Agreement between the European Community and Australia on trade in wine (notified under document number C(2000) 224)

text:
Avis juridique important

|

32000D0192

Official Journal L 060 , 07/03/2000 P. 0023 - 0023

A BIZOTTSÁG HATÁROZATA(2000. február 7.)az Európai Közösség és Ausztrália közötti, a borkereskedelemről szóló megállapodás módosításáról szóló megállapodás megkötéséről(az értesítés a C(2000) 224. számú dokumentummal történt)(2000/192/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az Európai Közösség és Ausztrália közötti, a borkereskedelemről szóló megállapodás megkötéséről szóló, 1994. január 24-i 94/184/EK tanácsi határozatra[1] és különösen annak 3. cikkére,tekintettel az Európai Közösség és Ausztrália közötti, a borkereskedelemről szóló, 1994. január 26-án Brüsszelben, illetve 1994. január 31-én Canberrában aláírt megállapodásra[2],mivel:(1) A Bizottság a Közösség nevében tárgyalásokat folytatott a fent említett megállapodás módosításáról, amelynek célja, hogy 2000. június 30-ig kiterjessze a kationcserélő gyantával kezelt ausztráliai borokra vonatkozó ideiglenes engedélyeket.(2) Az e határozatban előírt rendelkezések összhangban vannak a Borpiaci Irányítóbizottság véleményével,A KÖVETKEZŐKÉPPEN HATÁROZOTT:1. cikkAz Európai Közösség és Ausztrália közötti, a borkereskedelemről szóló megállapodást módosító megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkEzt a határozatot és az 1. cikkben említett megállapodást az Európai Közösségek Hivatalos Lapjában kell kihirdetni.Kelt Brüsszelben, 2000. február 7-én.a Bizottság részérőlFranz FISCHLERa Bizottság tagja[1] HL L 86., 1994.3.31., 1. o.[2] HL L 86., 1994.3.31., 3. o.